REPUBLIKA SRBIJA

NARODNA SKUPŠTINA

01 Broj 06-2/2-22

11. januar 2022. godine

B e o g r a d

**Z A P I S N I K**

**SEDNICE PETNAESTOG VANREDNOG ZASEDANjA**

**NARODNE SKUPŠTINE REPUBLIKE SRBIJE U DVANAESTOM SAZIVU, ODRŽANE 11. JANUARA 2022. GODINE**

Sednica je počela u 10 časova i 15 minuta.

Sednici je predsedavao dr Vladimir Orlić, potpredsednik Narodne skupštine.

Predsedavajući je, na osnovu službene evidencije o prisutnosti narodnih poslanika, konstatovao da sednici prisustvuje 111 narodnih poslanika, a primenom elektronskog sistema za glasanje utvrđeno je da je u sali prisutno 136 narodnih poslanika i da postoje uslovi za rad Narodne skupštine.

Na osnovu člana 287. Poslovnika, obaveštenja, odnosno objašnjenja su zatražili narodni poslanici: prof. dr Jahja Fehratović, predstavnik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“, Enis Imamović, zamenik predsednika Poslaničke grupe UJEDINjENA DOLINA - SDA SANDžAKA - od Republičkog javnog tužilaštva, Radovan Arežina, predstavnik Poslaničke grupe SOCIJALISTIČKA PARTIJA SRBIJE (SPS) - od Ministarstva omladine i sporta i Aleksandar Marković, predstavnik Poslaničke grupe „Aleksandar Vučić – za našu decu“ - od predsednika Vlade.

Predsedavajući je obavestio da su sprečeni da sednici prisustvuju narodni poslanici Josip Broz, Ratko Nikolić, Justina Pupin Košćal i Jelena Mihailović.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: Slobodan Alavanja, Zagorka Aleksić, Dušan Bajatović, Arđend Bajrami, Miloš Banđur, Nadije Bećiri, dr Marko Bogdanović, Sandra Božić, Jelisaveta Veljković, Nikola Vojinović, mr Danijela Vujičić, Vladan Glišić, Mladen Grujić, Vladimir Đukanović, Milan Đurica, Ninoslav Erić, Jelena Žarić Kovačević, Vladan Zagrađanin, dr Vesna Ivković, Krsto Janjušević, mr Jadranka Jovanović, Sndra Joković, Šaip Kamberi, Rajko Kapelan, Borisav Kovačević, Jovan Kolundžija, Marijana Krajnović, Selma Kučević, dr Darko Laketić, Janko Langura, Sofija Maksimović, Ljaljana Malušić, prof. dr Vladimir Marinković, Dragan D. Marković, dr Aleksandar Martinović, Rajka Matović, Jelena Mijatović, Nataša Mihailović-Vacić, Olivera Nedeljković, Slađana Nikolić, Jovan Palalić, Biljana Pantić Pilja, Marko Parezanović, Mira Petrović, Milena Popović, Misala Premenković, Katarina Rakić, Branimir Spasić, Goran Spasojević, hadži Milorad Stošić, Miloš Terzić, Smilja Tišma, Samira Ćosović, Akoš Ujhelji, Slavenko Unković, Mirela Radenković, Aco Petrović, Ljiljana Kuzmanović-Vujaković, Marina Mirković, Mina Kitanović, Nikola Kožović, Dušan Radojević, Jelena Stevanović, mr Dejan Radenković i Momčilo Vuksanović.

Predsedavajući je, saglasno članu 86. stav 2. Poslovnika Narodne skupštine, obavestio da je sednica sazvana u roku kraćem od roka utvrđenog u članu 86. stav 1. Poslovnika, zbog potrebe da Narodna skupština što pre razmotri Predlog zakona iz dnevnog reda određenog u Zahtevu Vlade.

Predsedavajući je podsetio da je sednica Petnaestog vanrednog zasedanja Narodne skupštine Republike Srbije u Dvanaestom sazivu sazvana na Zahtev Vlade, saglasno članu 106. stav 3. Ustava Republike Srbije, članu 48. stav 3. Zakona o Narodnoj skupštini i članu 249. Poslovnika Narodne skupštine, sa određenim dnevnim redom sadržanim u tom zahtevu.

Tako određen dnevni red je sledeći:

**1. Predlog zakona o privremenom registru državljana Republike Srbije od 16 do 29 godina kojima se uplaćuje novčana pomoć za ublažavanje posledica pandemije bolesti COVID–19, izazvane virusom SARS–COV–2**, koji je podnela Vlada (broj 011-51/22 od 10. januara 2022.godine).

Predsedavajući je, saglasno članu 90. stav 1. Poslovnika, obavestio da su pozvani da sednici prisustvuju: Siniša Mali, ministar finansija, Tatjana Matić, ministar trgovine, turizma i telekomunikacija, Slavica Savičić, državni sekretar u Ministarstvu finansija, Sonja Talijan, pomoćnik ministra finansija i Vladimir Pejčić, načelnik u Ministarstvu finansija.

Zatim je Narodna skupština prešla na rad po dnevnom redu sednice, odnosno na **načelni** **pretres o 1. tački dnevnog reda - PREDLOGU ZAKONA O PRIVREMENOM REGISTRU DRŽAVLjANA REPUBLIKE SRBIJE OD 16 DO 29 GODINA KOJIMA SE UPLAĆUJE NOVČANA POMOĆ ZA UBLAŽAVANjE POSLEDICA PANDEMIJE BOLESTI COVID–19, IZAZVANE VIRUSOM SARS–COV–2**.

Predsedavajući dr Vladimir Orlić, potpredsednik Narodne skupštine je, saglasno članu 157. stav 1. Poslovnika, otvorio načelni pretres o Predlogu zakona.

Uvodno izlaganje o Predlogu zakona podneo je predstavnik predlagača Siniša Mali, ministar finansija.

U načelnom pretresu učestvovali su narodni poslanici: dr Aleksandra Tomić, izvestilac Odbora za finansije, republički budžet i kontrolu trošenja javnih sredstava, Samir Tandir, predsednik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“, Života Starčević, zamenik predsednika Poslaničke grupe JEDINSTVENA SRBIJA (JS), dr Muamer Bačevac, predstavnik Poslaničke grupe Socijaldemokratska partija Srbije, Zoltan Pek, predstavnik Poslaničke grupe SAVEZ VOJVOĐANSKIH MAĐARA, Snežana Paunović, zamenik predsednika Poslaničke grupe SOCIJALISTIČKA PARTIJA SRBIJE (SPS) (povodom čijeg izlaganja se za reč javio ministar Siniša Mali), dr Aleksandra Tomić, predstavnik Poslaničke grupe „Aleksandar Vučić - za našu decu“ (povodom čijeg izlaganja se za reč javio ministar Siniša Mali), Milija Miletić, Branimir Jovanović, Marija Jevđić, Dunja Simonović Bratić, Nebojša Bakarec, dr Amela Lukač Zoranić, Vojislav Vujić (povodom čijeg izlaganja se za reč javio ministar Siniša Mali), Vuk Mirčetić, dr Boban Birmančević, Nikola Lazić, Veroljub Arsić, Mladen Bošković, Marijan Rističević, Zoran Tomić, Dušan Marić, Dejan Kesar, Srbislav Filipović, Aleksandar Mirković, prof. dr Marko Atlagić, Viktor Jevtović, doc. dr Ilija Životić, dr Uglješa Mrdić i Miodrag Linta.

Zatim je predsedavajući zaključio načelni pretres o Predlogu zakona.

Predsedavajući je, saglasno članu 87. stav 5. Poslovnika, odredio utorak, 11. januar 2022. godine, sa početkom u 16 časova i tri minuta, kao Dan za glasanje o jedinoj tački dnevnog reda sednice Petnaestog vanrednog zasedanja Narodne skupštine Republike Srbije u Dvanaestom sazivu.

Primenom elektronskog sistema za glasanje utvrđeno je da su u sali prisutna 163 narodna poslanika, odnosno da je prisutna većina od ukupnog broja narodnih poslanika i da postoje uslovi za odlučivanje.

Zatim je Narodna skupština prešla na odlučivanje.

**1. tačka dnevnog reda - PREDLOG ZAKONA O PRIVREMENOM REGISTRU DRŽAVLjANA REPUBLIKE SRBIJE OD 16 DO 29 GODINA KOJIMA SE UPLAĆUJE NOVČANA POMOĆ ZA UBLAŽAVANjE POSLEDICA PANDEMIJE BOLESTI COVID–19, IZAZVANE VIRUSOM SARS–COV–2**

Narodna skupština je, većinom glasova (od 166 prisutnih narodnih poslanika, 163 su glasala za, a tri nisu glasala), prihvatila Predlog zakona, u načelu.

Narodna skupština je posebno odlučila da postoje naročito opravdani razlozi za stupanje zakona na snagu u roku kraćem od osam dana od dana njegovog objavljivanja (od 165 prisutnih narodnih poslanika, 163 su glasala za, a dva nisu glasala).

Narodna skupština je, većinom glasova (od 165 prisutnih narodnih poslanika, 163 su glasala za, a dva nisu glasala), usvojila Predlog zakona o privremenom registru državljana Republike Srbije od 16 do 29 godina kojima se uplaćuje novčana pomoć za ublažavanje posledica pandemije bolesti COVID–19, izazvane virusom SARS–COV–2, u celini.

Pošto je Narodna skupština obavila razmatranje i odlučivanje o jedinoj tački dnevnog reda sednice, predsedavajući Narodne skupštine je, saglasno članu 102. Poslovnika, zaključio sednicu Petnaestog vanrednog zasedanja Narodne skupštine Republike Srbije u Dvanaestom sazivu.

Sednica je zaključena u 16 časova i pet minuta.

GENERALNI SEKRETAR PREDSEDNIK

Veljko Odalović Ivica Dačić